T l a č o v á s p r á v a

*( V Žiline, 05.11. 2018)*

**Výzva na predloženie návrhov na ocenenie**

**za aktívne občianstvo a ľudskosť 2018 v Žilinskom kraji.**

**Rada mládeže Žilinského kraja v 3. ročníku ponúka obyvateľom kraja možnosť predložiť návrhy na udelenie ceny za aktívne občianstvo a ľudskosť.**

Cena bude udeľovaná v 5 kategóriách:

a/ **Aktívny mládežník**- mladý človek do 25 rokov, ktorý svojimi aktivitami a záujmom o život v  miestnej komunite prináša do nej hodnoty, ktoré ju obohacujú.

b**/ Aktívny občan**- osoba, ktorá svojou angažovanosťou vo veciach verejných a komunitných, je dobrým príkladom pre mladú generáciu.

c/ **Top starosta / primátor**- osoba, ktorá stojí na čele obce / mesta. Osoba, ktorá sa okrem iných dôležitých oblastí venuje aj komunikácii s mladými ľuďmi a ich podpore.

d/ **Obec s najpriateľskejším vzťahom k mládeži**- nominovať možno mesto alebo dedinu zo Žilinského kraja, ktorá sa venuje mládeži a podporuje ju nad rámec svojich povinností.

e/ **Top čin ľudskosti**- významný čin, skutok pomoci občanom v núdzi, zdravotne postihnutým, seniorom, deťom, rodinám v kritických okamihoch a pod. Čin, ktorý prispel k záchrane života alebo zlepšil kvalitu života jednotlivcov či komunity. Čin, ktorý vyzdvihuje ľudskosť, dôstojnosť a odvahu človeka.

*„Cieľom ocenenia je zviditeľnenie hodnoty aktívneho občianstva, ľudského prístupu a hodnotných príkladov záujmu o skvalitnenie života v miestnej komunite“,* povedal Martin Šturek, predseda Rady mládeže Žilinského kraja.

Predkladateľom môže byť: právnická osoba ( obec, mimovládna organizácia alebo jej lokálna zložka, škola a pod.) alebo neformálna skupina fyzických osôb (nomináciu podávajú minimálne traja členovia neformálnej skupiny). Každý navrhovateľ môže zaslať jednu nomináciu v každej kategórii.

**Nominácie je potrebné dodať do 30.11. 2018 cez tento formulár:** [**https://lnk.sk/lmqF**](https://lnk.sk/lmqF)

**K nominácií na mail** [**rmzk@rmzk.sk**](mailto:rmzk@rmzk.sk) **poslať 4 fotografie nominovanej osoby (obce)** ado predmetu správy uviesť "ocenenie 2018" *(Ideálne by to mali byť fotografie, ktoré priamo súvisia a dopĺňajú túto nomináciu (fotografie priamo z činnosti) a jedna z nich by mala byť aktuálna portrétna fotografia.*

Z doručených návrhov odborná komisia vyberie víťaza v každej kategórii.

Udelenie cien bude **13. decembra 2018.**

**Oceňovanie sa realizuje pod záštitou predsedníčky Žilinského samosprávneho kraja Eriky Jurinovej.**

**S** podporou  Ministerstva školstva, vedy, výskumu a športu SR „Programy pre mládež 2014 – 2020“, ktoré administruje IUVENTA – Slovenský inštitút mládeže a Ministerstva vnútra SR.

Kontakt:

Rada mládeže Žilinského kraja, M. R. Štefánika 8390/13, 010 01 Žilina, mobil: 0908 965 002,

mail: [darina.ciernikova@rmzk.sk](mailto:darina.ciernikova@rmzk.sk) , [www.rmzk.sk](http://www.rmzk.sk)